อย.เร่งออก ก.ม.นิรโทษกรรมการครอบครองกัญชา
นพ.ธเรศ กรัษนัยรวิวงค์ เลขาธิการคณะ กรรมการอาหารและยา (อย.) แถลงข่าวความคืบหน้าหลังจาก พ.ร.บ.ยาเสพติดให้โทษ พ.ศ.2562 มีผลบังคับใช้เมื่อวันที่ 19 ก.พ.ที่ผ่านมา ว่า อย.จะมีการประชุมคณะกรรมการยาเสพติดให้โทษ เพื่อเพิ่มองค์ประกอบกรรมการอีก 8 คน ที่จะพิจารณาเรื่องกัญชาโดยเฉพาะ ซึ่งจะนัดประชุมในวันที่ 22 ก.พ.นี้ เพื่อขอให้พิจารณาและขอมติประกาศ 3 ฉบับเกี่ยวกับร่างกฎกระทรวงนิรโทษการครอบครองกัญชา โดยระหว่างนี้ อย.ได้เปิดรับฟังความคิดเห็นผ่านเว็บไซต์ อย.และเว็บไซต์ ,http://www.lawamendment.go.th/, ,ทั้งนี้ ในวันที่ 21 ก.พ.นี้จะเปิดรับฟังความคิดเห็นแบบเฉพาะกลุ่มซึ่งคิดว่าจะผ่านไปได้ด้วยดี และหลังจากนี้จะประกาศร่างกฎหมายลูกเกี่ยวกับการนิรโทษการครอบครองกัญชาได้ภายในสัปดาห์หน้า โดยให้ผู้ที่ถือครองกัญชาทยอยแจ้งเข้ามายัง อย. ภายใน 90 วันนับตั้งแต่วันที่ 19 ก.พ.ที่ผ่านมา,อย่างไรก็ตาม อย.จะเร่งดำเนินการเตรียมระบบ คาดว่าจะพร้อมรับการแจ้งการครอบครองสัปดาห์หน้า ส่วนที่เหลืออีก 5 ฉบับ แบ่งเป็น 3 ฉบับที่จะประชาพิจารณ์ในวันที่ 26 ก.พ.นี้ ส่วนอีก 2 ฉบับที่เกี่ยวข้องกับประกาศคณะกรรมการบัญชีรับจ่ายเรื่องการโฆษณา กำหนดฉลากเอกสารกำกับ จะพิจารณาภายในเดือน มี.ค.นี้.
อย.จะมีการประชุมคณะกรรมการยาเสพติดให้โทษ เพื่อเพิ่มองค์ประกอบกรรมการอีก 8 คน ที่จะพิจารณาเรื่องกัญชาโดยเฉพาะ ซึ่งจะนัดประชุม 
กัญชา,อย.,นิรโทษ,พ.ร.บ.ยาเสพติดให้โทษ,ธเรศ กรัษนัยรวิวงค์,ข่าวทั่วไป